छत्तीसगढ़ में चुनाव प्रभावित करने के लिए माओवादियों ने कैसे बिछाया है 'मौत का जाल', देखें- VIDEO  
छत्तीसगढ़ में चुनाव प्रभावित करने की साजिश 
माओवादियों ने बिछा रखा है जाल 
बूबी ट्रैप और नुकीली रॉड का इस्तेमाल
छत्तीसगढ़ में सोमवार को होने वाले पहले चरण के मतदान से पहले बड़ी खबर सामने आ रही है. इंटेलिजेंस सूत्रों के मुताबिक महाराष्ट्र, तेलंगाना और अोडिशा से माओवादी छत्तीसगढ़ में दाखिल हो गए हैं. एक वरिष्ठ पुलिस अधिकारी ने एनडीटीवी को बताया 'माओवादी इस बार दहशत फैलाने के लिए सॉफ्ट टार्गेट ढूंढ रहे हैं, लेकिन सुरक्षाबल उनसे निपटने के लिए पूरी तरह तैयार हैं'. आपको बता दें कि माओवादियों ने आज ही राजधानी रायपुर से करीब 175 किलोमीटर दूर अंतागढ़ में दो गावों के 7 धमाके किये. इसमें बीएसएफ का एक जवान शहीद हो गया. दूसरी तरफ, बीजापुर में भी माओवादियों और सुरक्षाबलों के बीच मुठभेड़ हुई. जिसमें एक माओवादी मारा गया और एक को गिरफ्तार किया गया.
 

वरिष्ठ पुलिस अधिकारी ने नाम न छापने की शर्त पर बताया ' पीएलजीए ( People's Liberation Guerrilla Army) ऐसे स्थानों पर अचानक हमला कर सकती है जो कम संवेदनशील हैं. आखिरी जानकारी के मुताबिक उनका प्रमुख हिडमा सुकमा में सक्रिय बताया जाता है'. उन्होंने कहा कि सुकमा और दंतेवाड़ा में कम से कम 150 माओवादी भारी हथियारों के साथ सक्रिय हो सकते हैं. गौरतलब है कि पीएलजीए प्रतिबंधित संगठन कम्यूनिस्ट पार्टी ऑफ इंडिया (माओवादी) की सैन्य इकाई है. 
@CG_Police this is how security forces discovered deadly booby traps, 14 such in Dhanikarka alone @drramansingh@DeepakScribe@shailendranrb@ajaiksaran@delayedjabpic.twitter.com/vwtEc60tVB

गौरतलब है कि माओवादी जंगलों में सुरक्षाबलों और मतदान कर्मियों को निशाना बनाने के लिए लोहे की नुकीली छड़ें, बूबी ट्रैप आदि का इस्तेमाल करते रहे हैं. बस्तर में ऐसे कई ट्रैप पकड़े जा चुके हैं. अकेले दंतेवाड़ा में ही धनिकारका के जंगलों में सुरक्षाबलों ने 14 बूबी ट्रैप पकड़ा है. बूबी ट्रैप एक तरीके के छिपे हुए गड्ढे होते हैं.
 

VIDEO: बड़ी खबर: छत्तीसगढ़ में फिर नक्सली हमला